Loe, mis juhtus 10. märtsil Eesti majanduses
Äripäev avaldab tänavu igapäevast ärikalendri sarja, kust saab lugeda, mis on juhtunud Eesti majanduses sellel konkreetsel päeval viimase kahekümne aasta jooksul.
17 aastat tagasi10.03.1994. Kohus kuulutas välja Tallinna Piimakombinaadi pankroti (pankrotivara ostis mõni aeg hiljem 15 miljoni krooni eest kombinaadi direktori Tiit Kõuhkna eestvõtmisel asutatud AS Epeks).
10.03.1993. Ilmuma hakkas tehnoloogiaajakiri Arvutimaailm (Riigi Infosüsteemide Arenduskeskus müüs ajakirja 2005. aasta detsembris ajakirjade kirjastajale OÜle Presshouse). 10.03.1993. Registreeriti liha- ja vorstitootja AS Wõro Kommerts (alates 2008. aasta suvest kuulub Atria gruppi). 10.03.1993. Toomas Saks asus tööle RE Eesti Kütus peadirektorina, enne seda oli ta ASis EK arendusdirektor (Saks juhtis Eesti Kütust kuni 3.09.98). 16 aastat tagasi
10.03.1994. 16 kinnisvarafirmat ja -bürood organiseerusid Eesti Kinnisvarafirmade Liiduks, mille juhatuse esimeheks valiti 17.03.94 ASi S&B Kinnisvara direktor Indrek Saul (Saul juhtis liitu kuni 1997. aasta novembrini). 15 aastat tagasi
10.03.1995. Lõppesid riigikogu VII koosseisu volitused (taasiseseisvunud Eesti esimese riigikogu koosseis alustas tööd 30.09.92). 10.03.1995. RASi Tallinna Lihatööstus 80 protsendi suuruse osaluse erastas 16 miljoni krooni eest AS Kroonikuld, mis kuulus lihatööstuse juhtkonnale ja ASile Prideks. 13 aastat tagasi
10.03.1997. Tallinna linnakohus kuulutas välja puidufirma ASi Estpuud pankroti. 11 aastat tagasi
10.03.1999. Võlgade sissenõudmisega tegelev AS Intrum Justitia hakkas oma koduleheküljel avalikustama võlglaste nimesid. 10 aastat tagasi
10.03.2000. Mart Luik asus tööle TV 3 tegevdirektorina, enne seda oli ta samas uudistejuht (Luik juhtis TV 3 kuni 2001. aasta suveni, mil ta asus tööle TV 3 omanikfirma Modern Times Group AB kontserni poolt omandatud Vene telejaama Darial TV tegevdirektorina Moskvas). 9 aastat tagasi
10.03.2001. Oma kodumaja hoovis Tallinnas Lepiku teel lasti maha meediaärimees, ajalehtede Estonia ja Vesti Nedelja Plusi vastutav väljaandja Vitali Haitov (tema poeg Marian mõrvati 3.04.00). 3 aastat tagasi
10.03.2007. Suurärimees Viktor Levada firma OÜ Levadia Re-Bars Center avas Maardus armatuurraua töötlemise tehase, mis läks maksma 70 miljonit krooni (Levadia Re-Bars Center ühines 15.07.08 OÜga Levadia Metall). 2 aastat tagasi
10.03.2008. Euroopa konkurentsiamet andis loa tehingule, millega maailma suurim terasetootja ArcelorMittal ostis USA investeerimisfondilt Silver Point Capital Partners LCC ära Tallinnas Muuga sadamas tegutseva teraspleki kuumtsinkimise tehase OÜ Galvex Estonia (alates 12.08.2008 kannab tehas nime OÜ ArcelorMittal Tallinna). 10.03.2008. Tallinnas Viru Keskuses avas uksed spordiklubi OÜ MyFitness (augustis ostis MyFitness ära spordiklubid Coral Club Haaberstis ja Tropic Tartu Lõunakeskuses). 1 aasta tagasi
10.03.2009. Harju Maakohus kuulutas pankrotistunuks OÜ Keava Liimpuit, mille suuromanik oli AS Mainor. Allikad: Äripäev, aastaraamat Kes? Mis? Kus? jm.
Autor: Lemmi Kann, Väinu Rozental
Telli olulisemad raamatupidaja uudised igal nädalal enda postkasti.
Raamatupidaja.ee toetajad: